Villa Pojana
<s>Villa Pojana je renesansna vila u naselju Poiana Maggiore kod sjevernotalijanskog grada Vicenze, koju je projektirao Andrea Palladio.</s>

<s>Historija i karakteristike 
Vilu je od Palladija naručio Bonifacio Poiana, aristokrat iz Vicenze i član vrlo moćne porodice u Mletačkoj Republici, koja je još od srednjeg vijeka imala feude u tom kraju.</s><s>Na terenu gdje se trebala izgraditi vila već se nalazio manji dvorac s tornjem iz 15. vijeka.</s><s>Palladio je vjerojatno projektirao vilu krajem 1540-ih, a građevinski radovi dovršeni su 1563. godine.</s><s>Tada je dovršena i njena dekoracija koju su obavili slikari Bernardino India i Anselmo Canera te skulptor Bartolomeo Ridolfi.</s>

<s>U traktatu I quattro libri dell'architettura, kao i u londonskoj kolekciji Palladijevih crteža, Villa Pojana je prikazana kao puno kompleksniji projekt s puno više zgrada oko velikih dvorišta, ali u realnosti je od tog projekta podignuta samo jedna duga štala s dorskim kapitelima na lijevoj strani vile.</s><s>Izgleda da je Palladio u ovom projektu pokušao slijediti logiku funkcionalizma tipičnu za rimske terme.</s><s>Ona je i prilično skromna jer osim portala i lođe na njoj nema kamene plastike.</s>

<s>Villa Pojana je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Villa Poiana (na portalu Villa Poiana)  
 Villa Poiana, Poiana Maggiore (VI) (na portalu Palladio museum)</s>

<s>Pojana
Pojana
Renesansne građevine u Italiji
Paladijeve građevine
Svjetska baština u Italiji</s>

